Hilde Barstad

Hilde Johanne Barstad (født 1961) er en norsk politiker (Høyre). Hun var byråd for service- og organisasjonsutvikling i Oslo fra februar til november 2000, og deretter byråd for miljø og samferdsel frem til oktober 2003.

Barstad er utdannet jurist ved Universitetet i Oslo med spesialfag folkerett, og har senere en mastergrad fra Bedriftsøkonomisk Institutt (BI).

Barstad har vært kommunestyrerepresentant for Høyre i Førde kommune, 2. nestleder i Unge Høyre 1984–1986, leder i Sogn og Fjordane Unge Høgre og nestleder i Oslo Høyre.

Barstad gikk inn i Fritz Huitfeldt-byrådet i 2000, og lovet fra starten av at konkurranseutsetting av offentlige tjenester skulle bli hennes hovedprioritet.«Byråden som skal privatisere Oslo». Aftenposten Aften (27.01.2000) I september samme år la hun frem et omfattende forslag om konkurranseutsetting av størstedelen av kommunens virksomhet, og uttalte selv at «dette er kanskje det mest ambisiøse reformforslaget i offentlig sektor som noen gang er presentert».«Hele Oslo på anbud – Dette er anbudslisten : […]». Dagbladet (22.09.2000) Planene ble møtt med stor motstand fra Arbeiderpartiet og fagbevegelsen,«- Tåpelig!». Dagbladet (23.09.2000) men ikke lenge etterpå forlot Barstad posten til fordel for stillingen som byråd for miljø og samferdsel da Erling Lae tok over som byrådsleder. Etter valget i 2003 fikk Oslo et Høyre/Frp-byråd, og Barstad måtte vike plass for Peter N. Myhre.

Fra oktober 2011 til 31. desember 2017 var Hilde Barstad direktør for Kulturetaten i Oslo kommune.Stein Slyngstad blir ny kulturdirektør: - Oslo har et fantastisk kulturliv. aftenposten.no, 28. september 2017. Besøkt 15. februar 2018.

7. februar 2020 ble Hilde Barstad utnevnt som statssekretær i Justis- og beredskapsdepartementet.Endring blant statssekretærane. regjeringen.no, 7.2.2020. Besøkt 10.4.2020.

Hilde Barstad er datter av Helge Barstad. Hun er søster av programleder i TV 2, Solveig Barstad, som igjen er gift med Høyre-politikeren Jan Tore Sanner.

 Referanser 

 Eksterne lenker 


Kategori:Byråder i Oslo
Kategori:Lokalpolitikere i Førde
Kategori:Høyre-politikere i Sogn og Fjordane
Kategori:Høyre-politikere i Oslo
Kategori:Unge Høyres ledelse
Kategori:Personer fra Førde kommune